WIIK คว้าสัญญาออกแบบก่อสร้าง-เดินระบบผลิตน้ำประปาให้นิคมฯเวลโกรว์ 20 ปี
WIIK คว้าสัญญาออกแบบก่อสร้าง-เดินระบบผลิตน้ำประปาให้นิคมฯเวลโกรว์ เป็นเวลา 20 ปี มูลค่า 135 ล้านบาทเริ่มรับรู้รายได้ใน Q2/60
25 ต.ค. 2559

บริษัท วิค แอนด์ ฮุคลันด์ จำกัด (มหาชน) หรือ WIIK ระบุว่า เมื่อวันที่ 21 ต.ค.ที่ผ่านมา บริษัท วิค วอเตอร์ จำกัด (WW) ซึ่งเป็นบริษัทย่อย เข้าลงนามในสัญญาออกแบบก่อสร้าง และเดินระบบผลิตน้ำประปาให้แก่นิคมอุตสาหกรรมเวลโกรว์ อ.บางปะกง จ.ฉะเชิงเทรา โดยมีมูลค่าก่อสร้างโรงผลิตน้ำประปา รวมทั้งสิ้นประมาณ 135 ล้านบาท ขณะที่การเดินระบบผลิตน้ำประปามีระยะเวลาสัญญา 20 ปี คาดว่าจะเริ่มรับรู้รายได้ในไตรมาส 2/60 เป็นต้นไป โดยมีมูลค่ารายได้ขั้นต่ำตลอดอายุสัญญา 1,034.78 ล้านบาท